Publication: Magyar Közlöny
Issue: MK-2001-31 (Year: 2001, Number: 31)
Era: 1990-2004
Section: a 19/1993. (I. 29.) Korm. rendelethez]
Paragraph Index: 14

4. Alapeljárás — kötelező közlemények 4.1. Légijárművek koordinálására OLDI-t alkalmazó egységeknek ABI, ACT és LAM közleményváltást kell bevezetniük, kivéve ha megállapodnak, hogy a koordinációs egyeztetési eljárást valósítják meg. Ez utóbbi esetben az ACT és LAM Bevezetésre vonatkozó előírások közleményekre vonatkozóan a következő szabályokat kell alkalmazni. 4.2. Előzetes Határadatot Tartalmazó Tájékoztató közlemény (ABI) 4.2.1. Az ABI közleménynek az alábbi követelményeket kell kielégítenie: — pótolja a hiányzó repülési tervet, — határkeresztezésre vonatkozóan előzetes információt és ennek módosításait megadja a következő ATC egységnek, — felfrissíti az alapvető repülési terv adatokat, — elősegíti a radarjelek korai korrelációját, — elősegíti a rövid időn belül várható szektorterhelés pontos megbecsülését. 4.2.2. Az ABI közleménynek a következő adatokat kell tartalmaznia: — közlemény típus; — a közlemény sorszáma; — a légijármű azonosító jele; — SSR mód és kód (ha rendelkezésre áll); — indulási repülőtér; — számított határkeresztezési adatok; — rendeltetési repülőtér; — a légijárművek száma és típusa; — útvonal (opcionális elem); — egyéb repülési terv adatok (opcionális elem). 4.2.3. Az OLDI eljárásokat használó körzetek határát tervezetten keresztező valamennyi légijárműről egy vagy több ABI közleményt kell küldeni. 4.2.4. Az ABI közleménynek meg kell előznie az Aktivizáló (ACT) vagy Válaszköteles Aktivizáló közleményt (RAP), ha alkalmazható. 4.2.5. ABI közleményt tilos generálni, amennyiben Előaktivizáló közleményt (PAC) fognak küldeni. 4.2.6. Az ABI küldését le kell tiltani, ha az ACT vagy RAP közleményt közvetlenül azután vagy egyeztetetten megállapított időn belül kell küldeni. 4.2.7. Módosított ABI közleményt kell küldeni, ha az azt követő ACT közleményt még nem generálták, és — a légijármű repülésének útvonalát oly mértékben módosították, hogy az előzőleg elküldött ABI közleményben lévő COP megváltozott, — a rendeltetési repülőtér megváltozott, — a légijármű típusa megváltozott. 4.2.8. Módosított ABI közleményt kell küldeni, ha az azt követő ACT közleményt még nem generálták, és az alábbi elemek valamelyike megváltozik: — a határkeresztezés várható magassága; — az irányítás átadási ponton várhatóan beállított SSR kód; — a COP fölé való érkezés számított időpontja (ETO), ha az előzőleg elküldött ABI közleményben szereplőhöz képest a Koordinációs Egyezményben (LoA) meghatározottnál nagyobb mértékben megváltozik; — bármely egyéb, kétoldalúan egyeztetett adat. 4.2.9. Feldolgozás a fogadó egységnél. 4.2.10. Az ABI közleményt vevő ATC rendszernek meg kell kísérelnie az összerendelést a vonatkozó repülési tervvel. 4.2.11. Ha az összerendelés sikertelen, a fogadó rendszerben automatikusan vagy manuálisan repülési tervet kell készíteni. 4.2.12. Ha az összerendelés sikeres, de a közleményben lévő adatok és a rendszerben lévő annak megfelelő adatok között olyan eltérés mutatkozik, amely a később érkező ACT közlemény vételekor javítás szükségességét eredményezi, az eltérést a felszámolás érdekében megfelelő munkahely számára kell továbbítani. 4.2.13. A közleményt paraméterezhető percekkel a COP számított ideje előtt kell elküldeni. Az ABI generálási paraméter(eke)t bele kell foglalni az érintett ATC egységek közötti LoA-ba. Az ABI generálási paraméter(ek) legyen(ek): — a LoA előírásain alapulóan változtathatók, — valamennyi COP számára külön meghatározhatók. 4.2.14. Az ABI közleményt LAM közlemény generálásával és továbbításával kell nyugtázni. A LAM közleményt az összerendelési kísérlet eredményétől függetlenül generálni kell. 4.2.15. Ajánlás Ha az ABI közlemény nyugtázásaképpen LAM közlemény nem érkezik, jelenítsenek meg figyelmeztető üzenetet valamelyik felügyeleti munkahelyen. 4.3. Aktiváló közlemény (ACT) 4.3.1. Az ACT közleménynek az alábbi követelményeket kell kielégítenie: — helyettesíti a szóban továbbított számított határkeresztezési közleményt azáltal, hogy automatikusan továbbít részleteket valamely repülésről az egyik ATC egységtől a következő számára az irányítás átadását megelőzően, 2001/31. szám — felfrissíti az alapvető repülési terv adatokat a legújabb információkkal a fogadó ATC egységnél, — lehetővé teszi a repülési adatok szétosztását és megjelenítését a fogadó ATC egységen belül az érintett munkahelyek számára, — meggyorsítja a fogadó ATC egységnél a hívójel/SSR kód összerendelést, — megadja a fogadó ATC egység számára az átadási körülményeket. 4.3.2. Az ACT közleménynek a következő adatokat kell tartalmaznia: — közlemény típus; — a közlemény sorszáma; — a légijármű azonosító jele; — SSR mód és kód; — indulási repülőtér; — számított határkeresztezési adatok; — rendeltetési repülőtér; — a légijárművek száma és típusa; — útvonal (opcionális elem); — egyéb repülési terv adatok (opcionális elem). 4.3.3. A határt keresztező érintett légijárművekről egy ACT közleményt kell küldeni. 4.3.4. Az ACT közleményt automatikusan kell generálni és továbbítani, a LoA-ban meghatározottak szerint számított időpontban, hacsak manuálisan korábban nem kezdeményezték a közlemény küldést. 4.3.5. Biztosítani kell az ATC személyzet számára, hogy az ACT közlemény számított elküldési időpontja előtti elküldést kezdeményezhessen. 4.3.6. Az elküldésre kerülő ACT közlemény operatív tartalmát a tényleges elküldés előtt meg kell jeleníteni a légijármű koordinációjáért felelős munkahely számára. 4.3.7. Meg kell jeleníteni azt az időpontot, amikor az ACT közleményt automatikusan továbbítani számítják a közlemény tartalmával együtt. 4.3.8. Az ACT közleménynek a légijárműre vonatkozó legfrissebb, a várható kilépési körülményeket tükröző adatokat kell tartalmaznia. 4.3.9. Az érintett munkahelyet tájékoztatni kell az ACT közlemény elküldéséről. 4.3.10. A LAM közlemény vételekor, az ACT közleményben lévő adat kötelezővé válik mindkét ATC egység számára. A koordinált átadási körülményeket, valamint azt a tényt, hogy a LAM megérkezett, ki kell jelezni az ATC személyzet számára az átadó egységnél. 4.3.11. Fel kell tételezni az ACT közleményben lévő átadási körülmények elfogadását, hacsak a fogadó egység koordinációt nem kezdeményez azok módosítására. Ugyanazon koordinációs fél számára csak akkor küldhető további ACT, ha a korábbit MAC használatával törölték. 4.3.12. Útvonalra és egyéb repülési terv adatokra vonatkozó adatokat kétoldalú megállapodás esetén kell a közleménybe foglalni. 4.3.13. Az ACT közleményt vevő ATC rendszernek meg kell kísérelnie az összerendelést a vonatkozó repülési tervvel. Ha a vonatkozó repülési tervet megtalálják, és a közlemény korrekt feldolgozását akadályozó eltérést nem tapasztalnak: — a közlemény operatív tartalmával ki kell egészíteni a repülési tervet, — a kívánt adatokat továbbítani kell az ATC vagy szükség szerint más munkahelyekre, — LAM-ot kell visszaküldeni. 4.3.14. Ha vonatkozó repülési tervet nem találnak, vagy a közlemény korrekt feldolgozását akadályozó eltérést tapasztalnak: — ha a légijármű irányításának átvételéért felelős szektor meghatározható: = a közlemény operatív tartalmát meg kell jeleníteni a szektornál, = LAM-ot kell visszaküldeni, = repülési tervet kell készíteni; — egyéb esetekben LAM-ot tilos visszaküldeni. 4.3.15. A közleményt az alábbiak szerint meghatározott legkorábbi időpontban, vagy az azt követő lehető leghamarabbi időpontban kell elküldeni: — paraméterként megadott percekkel a COP számított ideje előtt, — amikor a légijármű a közösen megállapodott távolságra van a COP-tól. 4.3.16. Az ACT generálási paraméter(eke)t bele kell foglalni az érintett ATC egységek közötti LoA-ba. 4.3.17. Az ACT generálási paramétereknek a LoA előírásain alapulóan változtathatóknak kell lenniük. 4.3.18. Az ACT generálási paraméter(ek) legyen(ek) valamennyi COP számára külön meghatározhatók. 4.3.19. A meghatározott paramétereknek elegendő időt kell biztosítaniuk: — a küldő egység számára az átadási magasság felfrissítésére, hogy az a COP-nál várható körülményeket tükrözze, és — a fogadó egység számára az ACT közlemény feldolgozására és LAM küldésére, de még nyújtson lehetőséget az átadó egység általi szóbeli koordinálásra és az átvevő egység erre vonatkozó ténykedésére, ha az adatcsere nem működik. 4.3.20. Az ACT közleményt LAM közlemény generálásával és továbbításával kell nyugtázni. 4.3.21. Ha az ACT közlemény nyugtázásaképpen LAM közlemény nem érkezik, figyelmeztető üzenetet kell megjeleníteni a légijármű koordinálásáért felelős ATC munkahelyen. 4.4. Logikai Nyugtázó közlemény (LAM) 4.4.1. A LAM az eszköz, mellyel a fogadó egység egyértelműen jelzi a közleményküldő egység számára a továbbított közlemény vételét. A LAM feldolgozásnak a küldő egység ATC személyzete számára az alábbiakat kell biztosítania: — figyelmeztető üzenet generálást, ha nyugtázás nem érkezett, 2001/31. szám — jelzést, hogy a nyugtázott közleményt megkapták, sikeresen feldolgozták, a közlemény hibátlan volt, azt eltárolták, és ahol szükséges, a megfelelő munkahelye(ke)n történő megjelenítésre rendelkezésre áll. 4.4.2. A LAM közleménynek a következő adatokat kell tartalmaznia: — közlemény típus; — a közlemény sorszáma; — közlemény referencia. 4.4.3. A LAM közlemények visszaküldésének szabályait az egyes közlemények feldolgozására vonatkozó szabályok tartalmazzák. A LAM közleményt emberi beavatkozás nélkül kell generálni és továbbítani. 4.4.4. A LAM közleményt tilos az adattovábbítás integritását biztosító technikai közlemények szükségességének kiváltására használni. 4.4.5. A LAM közleményt azonnal kell generálni és továbbítani, annak érdekében, hogy a nyugtázott közleményre előírt tranzakciós idő betartható legyen. 4.4.6. Az ABI közlemények kivételével, a közleményt küldő ATC rendszernek figyelmeztetnie kell a koordinációért felelős irányítót, ha valamely LAM közlemény nem érkezett meg az ilyen figyelmeztetésekre előírt idő paraméteren belül. 4.4.7. A LAM közleményt tilos nyugtázni.

Source: https://magyarkozlony.hu/hivatalos-lapok/b12d50f5fb6f2aba0057edfb327370f12b914ab7/dokumentumok/c06d636b97b17c942774446948ec0fef79a19b7f/letoltes